CELEX: 32019R0146
Language: el
Date: 2019-01-30 00:00:00
Title: Εκτελεστικός κανονισμός (ΕΕ) 2019/146 της Επιτροπής, της 30ής Ιανουαρίου 2019, για την τροποποίηση του εκτελεστικού κανονισμού (ΕΕ) 2015/502, όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (Κείμενο που παρουσιάζει ενδιαφέρον για τον ΕΟΧ)

31.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 27/12
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/146 ΤΗΣ ΕΠΙΤΡΟΠΗΣ
         της 30ής Ιανουαρίου 2019
         για την τροποποίηση του εκτελεστικού κανονισμού (ΕΕ) 2015/502, όσον αφορά τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1) και ιδίως το άρθρο 13 παράγραφος 3,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κανονισμό (ΕΚ) αριθ. 1831/2003, χορηγήθηκε άδεια για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής με τον εκτελεστικό κανονισμό (ΕΕ) 2015/502 της Επιτροπής (2).
                  
               
                     (2)
                  
                  
                     H κάτοχος της άδειας, η Micron Bio-systems Ltd, υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνει να προστεθεί στην άδεια το όνομα του εκπροσώπου της.
                  
               
                     (3)
                  
                  
                     H κάτοχος της άδειας υπέβαλε τα σχετικά δεδομένα που τεκμηριώνουν το γεγονός ότι, από τις 30 Μαρτίου 2019, η FeedVision BV θα ενεργεί ως εκπρόσωπός της για την εν λόγω πρόσθετη ύλη.
                  
               
                     (4)
                  
                  
                     Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με το αίτημα.
                  
               
                     (5)
                  
                  
                     Για να επιτραπεί στη FeedVision BV να ενεργεί ως εκπρόσωπος της κατόχου της άδειας, είναι αναγκαίο να τροποποιηθούν οι όροι της εν λόγω άδειας. Ως εκ τούτου, το όνομα της εκπροσώπου πρέπει να προστεθεί στον τίτλο και στο παράρτημα του εν λόγω κανονισμού. Η ορθογραφία του ονόματος της κατόχου της άδειας δεν ήταν σωστή στον τίτλο του εκτελεστικού κανονισμού (ΕΕ) 2015/502. Κατά συνέπεια, στον τίτλο του εκτελεστικού κανονισμού το όνομα της κατόχου της άδειας θα πρέπει να αντικατασταθεί με τον ορθό τρόπο γραφής του ονόματος.
                  
               
                     (6)
                  
                  
                     Επομένως, θα πρέπει να τροποποιηθεί αναλόγως ο εκτελεστικός κανονισμός (ΕΕ) 2015/502.
                  
               
                     (7)
                  
                  
                     Οι διατάξεις του παρόντος κανονισμού θα πρέπει να εφαρμόζονται από την ημερομηνία της αποχώρησης του Ηνωμένου Βασιλείου από την Ένωση.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την αλυσίδα τροφίμων και την υγεία των ζώων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) 2015/502
            Ο εκτελεστικός κανονισμός (ΕΕ) 2015/502 τροποποιείται ως εξής:
            
                        1)
                     
                     
                        στον τίτλο, οι λέξεις «Micro Bio-System Ltd» αντικαθίστανται από τις λέξεις «Micron Bio-Systems Ltd, εκπροσωπούμενη από τη FeedVision BV»·
                     
                  
                        2)
                     
                     
                        στη δεύτερη στήλη του παραρτήματος, οι λέξεις «Micro Bio-System Ltd» αντικαθίστανται από τις λέξεις «Micron Bio-Systems Ltd, εκπροσωπούμενη από τη FeedVision BV».
                     
                  
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 30 Μαρτίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιανουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 268 της 18.10.2003, σ. 29.
         
            (2)  Εκτελεστικός κανονισμός (EE) 2015/502 της Επιτροπής, της 24ης Μαρτίου 2015, σχετικά με τη χορήγηση άδειας για το παρασκεύασμα Saccharomyces cerevisiae NCYC R404 ως πρόσθετη ύλη ζωοτροφών για αγελάδες γαλακτοπαραγωγής (κάτοχος άδειας: Micro Bio-System Ltd) (ΕΕ L 79 της 25.3.2015, σ. 57).